Til medlemmerne af

Center for Journalistiks Styrelse

20. december 2011

J. nr. 033/578

PW/BRO/SEIER

**Referat af Styrelsesmøde den 15. december 2011.**

**Til stede:**

Per Westergård (formand), Peter Bro, Jesper Strandskov, Poul Skov Dahl, Lars Werge, Bente Johannesen, Morten Elstrup, Helene Reefsgaard, Anders Møller-Nielsen, Pernille Seier (referent).

**Afbud fra:**

Jacob Nybroe, Ove Mulvad, Erik Albæk, Flemming G. Andersen, Rune Michelsen.

1. **Nye og afgående medlemmer af styrelsen.**

Morten Elstrup og Helene Reefsgaard takker af for denne gang, og vi byder to nye studerende velkommen i styrelsen. Det er Mimi Munch-Jensen, 3. semester, og Louise Baltzer, 1. semester. De vil deltage i næste møde den 1. marts 2012.

Styrelsen har afventet en afklaring i forhold til Christian Kierkegaard, direktør i Danske Specialmedier. Afklaringen er på plads, og det blev vedtaget, at Christian er nyt medlem af styrelsen.

1. **Status på Centeret.**

Nye fag:

* J-Lab (cand.public A +B)
* Journalistisk innovation (BA-uddannelsens 2. semester)

Nye J-Labs:

1. J-Lab med dagbladet Information om Niche-journalistik.
2. J-Lab med Videnskab.dk omkring hvordan man skaber ahaheder hos læserne – med særligt fokus på videnskabsformidling.

Den første runde med annoncer for J-Labs gav en håndfuld tilbagemeldinger, og kommer til at køre igennem i et par nye bølger, så kendskabet kan øges ude i branchen.

Ahaheder 2.0

Ahaheder fungerer fint og har fået god respons. Nu vil redaktionen udvide i 2012 med flere nye skribenter og nye elementer.

Efter- og videreuddannelse

Ansøgning til Pressens Uddannelsesfond er sendt af sted i december, hvor der er en præcisering af blandt andet driftsbudgettet for de næste tre år. Ansøgningen vil blive behandlet, når Pressens Uddannelsesfond holder møde den 11. januar 2012.

Omlægning af grunduddannelsen

Praktikudvalget har godkendt, at vi optager 100 bachelorer fremadrettet. Rent praktisk vil vi til sommer optage ca. 90, så det ikke resulterer i for mange praktikanter i 2014, hvor de sidste cand.public B studerende også kommer ud i praktik.

Der arbejdes videre på omlægningen af cand.public B-uddannelsen.

Styrelsen besluttede, at man til sommermødet 2012, vil diskutere om en journalist-uddannelse i fremtiden skal tænkes som et fuldt fem-årigt forløb, og hvad der i fremtiden skal ske i forhold til praktiktidens længde. Diskussionen startede med udgangspunkt i Mogens Blichers artikel i Journalisten, der bl.a. omhandler, at 18-måneders praktikken, lægger et stort pres på både de studerende og journalistuddannelserne.

1. **Uddannelsessatsning på digital journalistik**

Jesper Strandskov fremlagde tankerne omkring en fremtidig uddannelse med fokus på digital journalistik – både forsknings- og uddannelsesmæssigt. Fakultet overvejer at satse penge til forskningsstillinger på området.

Styrelsen diskuterede behovet for journalister, der kan balancere mellem journalistisk håndværk og mobile platforme. Flere forskellige modeller blev nævnt:

* 60 ects på en kandidatuddannelse kan fyldes ud med digital formidling, kommunikation osv.
* Masteruddannelse på et år med fokus på digital journalistik.

Konklusionen på diskussionen blev, at det er en meget interessant ide, men at det handler om at finde den rigtige model. Det arbejder Peter videre med sammen med medarbejderne og fremkommer senere med forslag hertil.

1. **Opslag til næste fellow-runde?**

Det blev sidste år besluttet, at der skulle strammes op på annoncen til fellowshippet 2012. Der er behov for at tydeliggøre, hvad vi lægger vægt på, og hvad vi forventer. Vi skal vise, at vi får noget for de penge, som den Fynske Bladfond donerer til fellowshippet. Der bliver arbejdet videre på annoncen, som bliver sendt til godkendelse hos Per Westergård. Lars Werge foreslog, at man kunne supplere udvælgelsen af fellow med en samtalerunde. Dette bliver taget med i de videre overvejelser i forbindelse med udvælgelsen af kandidaterne.

1. **J-Lab om koblingen mellem nyhedsmedier og sociale medier**

Filip Wallberg præsenterede sit forskningsprojekt ”I Like”.

1. **Godkendelse af mødedatoer for foråret 2012.**

Datoer sendes ud til godkendelse hos styrelsen.

1. **Eventuelt**

Lars Werge er udnævnt af Journalistforbundets hovedbestyrelse til at sidde i bestyrelsen hos DMJX. Denne potentielle dobbeltrolle – i bestyrelsen hos DMJX og i styrelsen på Syddansk Universitet – bliver diskuteret på næste styrelsesmøde i marts.

Per Westergård Peter Bro

formand Centerleder

Mødedatoer for 2012:

**Torsdag den 1. marts 2012 (kl.10-12)**

**Torsdag den 7. juni 2012 (kl. 10-13)**